Document ID: 32001R2458

Κανονισμός (ΕΚ) αριθ. 2458/2001 της Επιτροπής
της 14ης Δεκεμβρίου 2001
για την τροποποίηση του κανονισμού (ΕΚ) αριθ. 327/98 για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV παράγραφος 6 της ΓΣΔΕ(1), και ιδίως το άρθρο 1,
την απόφαση 96/317/ΕΚ του Συμβουλίου, της 13ης Μαΐου 1996, σχετικά με την ολοκλήρωση των αποτελεσμάτων των διαβουλεύσεων με την Ταϊλάνδη στο πλαίσιο του άρθρου XXIII της ΓΣΔΕ(2), και ιδίως το άρθρο 3,
Εκτιμώντας τα ακόλουθα:
(1) Ο κανονισμός (ΕΚ) αριθ. 327/98 της Επιτροπής, της 10ης Φεβρουαρίου 1998, για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού(3), όπως τροποποιήθηκε από τον κανονισμό (ΕΚ) αριθ. 648/98(4), περιλαμβάνει, στο παράρτημα Ι, το πιστοποιητικό εξαγωγής της Ταϊλάνδης και, στο παράρτημα III, υπόδειγμα των ανακοινώσεων των κρατών μελών προς την Επιτροπή.
(2) Επειδή η Ταϊλάνδη τροποποίησε το πιστοποιητικό εξαγωγής, θα πρέπει να αντικατασταθεί το παράρτημα Ι του κανονισμού (ΕΚ) αριθ. 327/98.
(3) Από την πείρα που αποκτήθηκε στη διαχείριση των ποσοστώσεων αυτών απεδείχθη το πλεονέκτημα να προστεθεί ο αριθμός των πιστοποιητικών εξαγωγής στις ανακοινώσεις των κρατών μελών προς την Επιτροπή. Πρέπει, συνεπώς, να τροποποιηθεί ο κανονισμός (ΕΚ) αριθ. 327/98 και να αντικατασταθεί το παράρτημα III.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 327/98 τροποποιείται ως εξής:
1. Στο άρθρο 8, η πρώτη περίπτωση αντικαθίσταται από το ακόλουθο κείμενο: "- το αργότερο εντός δύο εργάσιμων ημερών μετά από την έκδοσή τους, τις ποσότητες κατανεμημένες ανά κωδικούς ΣΟ με οκτώ ψηφία και ανά χώρα καταγωγής για τις οποίες εκδόθηκαν τα πιστοποιητικά εισαγωγής, με την ημερομηνία έκδοσης, τον αριθμό του πιστοποιητικού εξαγωγής, τον αριθμό του εκδιδομένου πιστοποιητικού, καθώς επίσης και το όνομα και τη διεύθυνση του δικαιούχου του πιστοποιητικού."
2. Τα παραρτήματα Ι και III του κανονισμού (ΕΚ) αριθ. 327/98 αντικαθίστανται από τα κείμενα που εμφαίνονται στα παραρτήματα Ι και II του παρόντος κανονισμού.
Άρθρο 2
Ο παρών κανονισμός αρχίζει να ισχύει από την 1η Ιανουαρίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Δεκεμβρίου 2001.

Labels: 3
17